**Проект на Договор**

**№ BG16RFPR001-1.003-0568-C01/Su 1**

Днес, …............... г., в гр. Пловдив се сключи настоящия договор между:

КИНО АРЕНА БЪЛГАРИЯ ЕООД, със седалище и адрес на управление: гр. София, БИЗНЕС ПАРК СОФИЯ, номер 3, ЕИК 201356916, представлявано от Стефан Стефанов Минчев– Представляващ, наричано за кратко по-нататък ВЪЗЛОЖИТЕЛ, от една страна

И

**……………………**, със седалище и адрес на управление: …………………………………….. с ЕИК: ………………….., представлявано от ………………………., в качеството си на Управител наричано по-долу ИЗПЪЛНИТЕЛ

Във връзка с изпълнение на Проект BG16RFPR001-1.003-0568-C01 “ Внедряване на иновации в предприятията” страните сключиха този договор за следното:

**І. ПРЕДМЕТ НА ДОГОВОРА.**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ приема срещу възнаграждение да достави

Доставка на система от хардуерни елементи, съгласно Оферта (Приложение 1), неразделна част от настоящия договор

**ІІ. КАЧЕСТВО**

Чл. 2. Качеството на доставените активи следва да отговаря на параметрите и характеристиките от Оферта (Приложение 1) на ИЗПЪЛНИТЕЛЯ и да е в пълно съответствие съгласно ценовите стойности, посочени в нея;

Чл. 3. Доставката по настоящия Договор следва да е придружена с приемо-предавателен протокол.

**ІІІ. ЦЕНА и НАЧИН НА ПЛАЩАНЕ.**

Чл. 4. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ сума в размер на

………………..лв. без ДДС, съгласно оферта (Приложение 1), неразделна част от настоящия Договор;

Чл. 5. В сумата по чл. 4. са включени всички разходи за коректното и цялостно изпълнение на поръчката по настоящия Договор (вкл. транспорт, монтаж, пускане в експлоатация и извършване на проби на оборудването);

Чл. 6. Всички цени от офертата на ИЗПЪЛНИТЕЛЯ, представляваща неразделна част от настоящия Договор, са фиксирани/крайни за времето, в което договорът е в сила и не подлежат на промяна;

Чл. 7. Плащането на сумата по чл. 4. се извършва както следва:

* Окончателно плащане в размер на 100 % от сумата в 60 дневен срок след доставка и подписване на приемо-предавателен протокол за въвеждане в експлоатация, без забележки от двете страни, и издаване на фактура от страна на Изпълнителя.

Чл. 8. Плащанията по чл. 4 се извършват по банков път по сметка на ИЗПЪЛНИТЕЛЯ, както следва:

КЪМ БАНКА: …………….

IBAN: ……………………...

BIC: ………………………..

Чл. 9. Сроковете за плащане по чл. 7. се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не може да се плати поради липсващи и/или некоректни придружителни документи. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

**ІV. МЯСТО и СРОК НА ИЗПЪЛНЕНИЕ.**

Чл. 10. Настоящият договор влиза в сила от датата на подписването му;

Чл. 11. (1) ИЗПЪЛНИТЕЛЯТ е длъжен да извърши доставката в срок от:

Доставка на система от хардуерни елементи. ................... календарни дни, считано от датата на подписването на Договора, съгласно предложението в офертата му (Приложение 1), неразделна част от настоящия договор, но не повече от срока на договора за безвъзмездна финансова помощ BG16RFPR001-1.003-0568-C01 - 19.12.2025г.

Чл. 12. Мястото на доставка: Гр. Пловдив, бул.Руски №54

**V. ПРАВА И ЗАДЪЛЖЕНИЯ НА СТРАНИТЕ.**

Чл. 13. ИЗПЪЛНИТЕЛЯТ се задължава:

(1) да осъществи всички дейности, описани в Оферта (Приложения 1) за участие в процедурата;

(2) да изпълни доставката, съгласно приложената към договора оферта;

(3) да изпълни доставката качествено и в срок, според изискванията на ВЪЗЛОЖИТЕЛЯ;

(4) да организира доставката, монтажа и въвеждане в експлоатация на актива на мястото по Чл. 12 за своя сметка.

Чл. 14. ИЗПЪЛНИТЕЛЯТ е длъжен да съдейства на националните и европейски компетентни органи при извършване на одити, контрол, и проверки при усвояването и разходването на средствата по този договор;

Чл. 15. ИЗПЪЛНИТЕЛЯТ има право:

(1) да иска от ВЪЗЛОЖИТЕЛЯ необходимото съдействие за изпълнение на настоящия договор;

(2) да получи договореното възнаграждение по реда и при условията на настоящия договор;

(3) да получава информация от ВЪЗЛОЖИТЕЛЯ за условията на доставката в предвидените в този договор случаи;

Чл. 16. ВЪЗЛОЖИТЕЛЯТ се задължава:

(1) да заплати сумата по договора по реда и при условията в него;

(2) да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;

(3) да уведомява ИЗПЪЛНИТЕЛЯ в предвидените в този договор случаи;

Чл. 17. ВЪЗЛОЖИТЕЛЯТ има право:

(1) да оказва текущ контрол при изпълнението на договора;

(2) да иска от ИЗПЪЛНИТЕЛЯ да изпълни възложената доставката в срок, без отклонение от договореното и без недостатъци;

1. да откаже да приеме и закупи оборудването по доставката в следните случаи:
   1. ако оборудването или част от него е с недостатъци или не отговаря на договорените изисквания;
   2. ако доставеното оборудване не съответства на описаното в офертата на Изпълнителя, която е неразделна част от този договор

**VI. ГАРАНЦИЯ ЗА ИЗПЪЛНЕНИЕ**

Чл. 18. Изпълнителят гарантира изпълнението на произтичащите от настоящия договор свои задължения с гаранция за добро изпълнение, която се представя под формата на парична сума, банкова гаранция, застраховка, обезпечаваща изпълнението чрез покритие на отговорността на ИЗПЪЛНИТЕЛЯ.

Чл. 19. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно ……… лева (…………………………) („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

Чл. 20. (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 15 (петнадесет) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 18 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 18 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 18 от Договора.

Чл. 21. Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Поканата за сключване на договор.

Чл. 22. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ; деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ

Чл. 23. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след прекратяването на Договора или приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

Чл. 24. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

Чл. 25. ВЪЗЛОЖИТЕЛЯТ има право да задържи Гаранцията за изпълнение в пълен размер, вследните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 30 (тридесет) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Доставките изцяло не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ без правоприемник или при обявяването му в несъстоятелност.

Чл. 26. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търсиобезщетение в по-голям размер.

Чл. 27. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

Чл. 28. (1) Страните третират като конфиденциална всяка информация, получена при и по повод изпълнението на договора

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен ако не е необходимо за изпълнението на поръчката

**VII. ПРЕКРАТЯВАНЕ НА ДОГОВОРА**.

Чл. 29. Настоящият договор се прекратява:

(1) при окончателното изпълнение на дейностите;

(2) по взаимно съгласие, изразено в писмен вид;

(3) при виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

(4) при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**VІII. НЕПРЕОДОЛИМА СИЛА.**

Чл. 30. Страните се освобождават от отговорност за неизпълнение на задълженията по настоящия договор, ако това се явява вследствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила”, и ако тези обстоятелства непосредствено са повлияли на изпълнението на настоящия договор. В този случай, срокът на изпълнение на задълженията по договора се измества със съответното време, в течение на което,действат такива обстоятелства;

Чл. 31. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

(1) да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините за събитието; за неговото предполагаемо времетраене;

(2) да положи всички разумни усилия, за да избегне, отстрани или ограничи до минимум понесените вреди и загуби;

(3) докато трае непреодолимата сила, изпълнението на задължението се спира.

(4) не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора;

(5) липсата на парични средства не представлява непреодолима сила;

Чл. 32. Дадено събитие не може да се квалифицира като „непреодолима сила”, ако:

(1) ефектът на това събитие е могъл да се избегне, ако някоя от страните е изпълнявала добросъвестно задълженията си по този договор;

(2) ефектът от това събитие е могъл да бъде избегнат или намален с полагане на всички разумни грижи;

**IХ. САНКЦИИ.**

Чл. 33. Ако ИЗПЪЛНИТЕЛЯТ не изпълни възложената дейност или част от нея, или изискванията за нея съгласно договора в установения по договора срок, същият дължи на ВЪЗЛОЖИТЕЛЯ неустойка в размер на 1% от цената за всеки просрочен ден, но не повече от 100 % от дължимата сума;

Чл. 34. ИЗПЪЛНИТЕЛЯТ е длъжен да спазва заложеното време за реакция, описано в подадената оферта, в размер на ............. часа. При неспазване на даденият срок, ИЗПЪЛНИТЕЛЯТ дължи неустойка в размер на 100 /сто/ лв. за всеки следващ час на забавяне. Времето започва да тече от изпращането на имейл за неизправност от ВЪЗЛОЖИТЕЛЯ към ИЗПЪЛНИТЕЛЯ

Чл. 35. При забава в плащането ВЪЗЛОЖИТЕЛЯ дължи на ИЗПЪЛНИТЕЛЯ законната лихва.

Чл. 36. В случай, че ВЪЗЛОЖИТЕЛЯ понесе каквито и да е финансови загуби при изпълнение на проект № BG16RFPR001-1.003-0568-C01 поради каквото и да е виновно неизпълнение от страна на Изпълнителя, то последният дължи тяното заплащане в пълен размер на ВЪЗЛОЖИТЕЛЯ.

**Х. ПРИЕМАНЕ.**

Чл. 37. Приемането на доставката се извършва с двустранно подписан приемо-предавателен протокол.

Чл. 38. ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани дефекти или появили се недостатъци на осъществената доставка;

**ХI. ГАРАНЦИОННИ УСЛОВИЯ.**

Чл. 39. (1) ИЗПЪЛНИТЕЛЯТ се задължава да предостави гаранционно обслужване на доставените активи за срок от ………………………….. месеца.

(2) В рамките на гаранционния срок по чл.39 (1), ИЗПЪЛНИТЕЛЯ се задължава да отстрани появили се неизправности и повреди, включени в гаранцията.

**ХІI. ЗАКЛЮЧИТЕЛНИ РАЗПОРЕДБИ.**

Чл. 40. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в двудневен срок от настъпване на промяната;

Чл. 41. Нищожността на някоя клауза от договора или на допълнително уговорени условия не води до нищожност на друга клауза или на договора като цяло;

Чл. 42. За всички неуредени въпроси във връзка със сключването, изпълнението и прекратяването на договора за изпълнение се прилагат разпоредбите на Търговския закон и на Закона за задълженията и договорите.

Чл. 43. Условията по чл. 3,4,5,6, 11.3 „б” и 14 от Общите условия към сключения от Възложителя договор за безвъзмездна финансова помощ № BG16RFPR001-1.003-0568-C01 се отнасят и са задължителни и до страните по настоящия договор (Приложение 2);

Чл. 44. Настоящият договор се подписа в 2 еднообразни екземпляра – по един за всяка една от страните;

Чл. 45. Неразделна част от настоящия договор са следните приложения:

1. Оферта (Приложение 1)
2. Общи условия (Приложение 2);

За ВЪЗЛОЖИТЕЛЯ: лице за контакт……………………..; телефон:………………….; електронен адрес:…………, адрес: ……………………

ЗА ИЗПЪЛНИТЕЛЯ: лице за контакт……………………..; телефон:……………………..; електронен адрес:…………………………

ВЪЗЛОЖИТЕЛ: …………… ИЗПЪЛНИТЕЛ: ………………

................................................ ……………………..

............................................... ……………………..